CELEX: 62018CN0347
Language: fi
Date: 2018-05-28 00:00:00
Title: Asia C-347/18: Ennakkoratkaisupyyntö, jonka Tribunale di Milano (Italia) on esittänyt 28.5.2018 – Asianajaja Alessandro Salvoni v. Anna Maria Fiermonte

201807270312025102018/C 285/423472018CJC28520180813FI01FIINFO_JUDICIAL20180528262611Asia C-347/18: Ennakkoratkaisupyyntö, jonka Tribunale di Milano (Italia) on esittänyt 28.5.2018 – Asianajaja Alessandro Salvoni v. Anna Maria Fiermonte
 ---documentbreak--- C2852018FI2610120180528FI0042261261Ennakkoratkaisupyyntö, jonka Tribunale di Milano (Italia) on esittänyt 28.5.2018 – Asianajaja Alessandro Salvoni v. Anna Maria Fiermonte
   (Asia C-347/18)2018/C 285/42Oikeudenkäyntikieli: italia
      Ennakkoratkaisua pyytänyt tuomioistuin
   
   Tribunale di Milano
   
      Pääasian asianosaiset
   
   
      Hakija: Asianajaja Alessandro Salvoni
   
      Vastapuoli: Anna Maria Fiermonte
   
      Ennakkoratkaisukysymys
   
   Onko asetuksen N:o 1215/2012 (
         1
      ) 53 artiklaa ja Euroopan unionin perusoikeuskirjan 47 artiklaa tulkittava siten, että ne ovat esteenä sille, että alkuperävaltion tuomioistuimilla, joilta on alun perin haettu asetuksen N:o 1215/2012 53 artiklassa säädettyä todistusta lopullisen ratkaisun osalta, olisi mahdollisuus käyttää viran puolesta toimivaltaansa selvittääkseen, onko asetuksen N:o 1215/2012 II luvun 4 jakson säännöksiä rikottu, jotta kuluttajalle voidaan ilmoittaa mahdollisesti todetusta rikkomisesta ja antaa hänelle mahdollisuus arvioida kaikista seikoista tietoisena mahdollisuutta vedota saman asetuksen 45 artiklassa säädettyyn oikeussuojakeinoon?
   (
         1
      )	Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 12.12.2012 annettu Euroopan parlamentin ja neuvoston asetus (EU) N:o 1215/2012 (EUVL 2012, L 351, s. 1).